กฎกระทรวงการขอรับการตรวจสอบและรับรองและการตรวจสอบและรับรองมาตรฐานสินค้าเกษตรพ.ศ. ๒๕๖๓[๑] อาศัยอำนาจตามความในมาตรา ๕ วรรคหนึ่งแห่งพระราชบัญญัติมาตรฐานสินค้าเกษตร พ.ศ.๒๕๕๑ และมาตรา ๒๗ วรรคสอง และมาตรา ๓๑ วรรคสอง แห่งพระราชบัญญัติมาตรฐานสินค้าเกษตรพ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติมาตรฐานสินค้าเกษตร (ฉบับที่ ๓) พ.ศ.๒๕๖๑ รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ข้อ๑ ให้ยกเลิกกฎกระทรวงกำหนดหลักเกณฑ์ วิธีการ และเงื่อนไขการตรวจสอบและรับรองมาตรฐานสินค้าเกษตรพ.ศ. ๒๕๕๓ข้อ๒ ผู้ผลิต ผู้ส่งออก หรือผู้นำเข้าสินค้าเกษตรที่ประสงค์จะขอรับการตรวจสอบและรับรองมาตรฐานสินค้าเกษตร ให้ยื่นคำขอรับการตรวจสอบและรับรองต่อผู้ประกอบการตรวจสอบมาตรฐานตามแบบที่เลขาธิการกำหนดโดยประกาศในราชกิจจานุเบกษาพร้อมด้วยเอกสารและหลักฐานตามที่ระบุไว้ในแบบคำขอนั้นการยื่นคำขอตามวรรคหนึ่งผู้ยื่นคำขออาจยื่นคำขอผ่านระบบอิเล็กทรอนิกส์ก็ได้ข้อ๓ เมื่อผู้ประกอบการตรวจสอบมาตรฐานได้รับคำขอพร้อมทั้งเอกสารและหลักฐานถูกต้องและครบถ้วนแล้วให้ดำเนินการตรวจสอบมาตรฐานสินค้าเกษตรนั้นทันที เว้นแต่มีผู้ยื่นคำขอหลายราย ให้ดำเนินการตรวจสอบตามลำดับที่ยื่นคำขอเพื่อประโยชน์ในการตรวจสอบมาตรฐานสินค้าเกษตรที่นำเข้าผู้ประกอบการตรวจสอบมาตรฐานอาจไปตรวจสอบ ณ สถานที่ผลิตสินค้าเกษตรนั้นในต่างประเทศในกรณีที่มีการตรวจสอบณ สถานที่ผลิตสินค้าเกษตรในต่างประเทศตามวรรคสอง พนักงานเจ้าหน้าที่อาจไปตรวจประเมินวิธีการตรวจสอบมาตรฐานในต่างประเทศของผู้ประกอบการตรวจสอบมาตรฐานได้โดยผู้ประกอบการตรวจสอบมาตรฐานเป็นผู้เสียค่าใช้จ่ายให้แก่พนักงานเจ้าหน้าที่ข้อ ๔ การตรวจประเมินวิธีการตรวจสอบมาตรฐานในต่างประเทศของผู้ประกอบการตรวจสอบมาตรฐานตามข้อ๓ วรรคสาม ให้พนักงานเจ้าหน้าที่ตรวจประเมินวิธีการตรวจสอบมาตรฐานว่าได้ดำเนินการให้เป็นไปตามข้อกำหนดหรือมาตรฐานสากลและข้อกำหนดมาตรฐานสินค้าเกษตรในเรื่องดังต่อไปนี้แล้ว(๑)การดำเนินงานของผู้ประกอบการตรวจสอบมาตรฐาน(๒) บุคลากรของผู้ประกอบการตรวจสอบมาตรฐานมีความรู้ความเชี่ยวชาญเฉพาะด้าน(๓) วิธีการตรวจสอบและรับรองมาตรฐานสินค้าเกษตรของบุคลากรของผู้ประกอบการตรวจสอบมาตรฐานข้อ๕ ในกรณีที่ผลการตรวจสอบเป็นไปตามมาตรฐานให้ผู้ประกอบการตรวจสอบมาตรฐานออกใบรับรองสำหรับสินค้าเกษตรให้แก่ผู้ยื่นคำขอให้นำประกาศคณะกรรมการมาตรฐานสินค้าเกษตรว่าด้วยการกำหนดหลักเกณฑ์ วิธีการ และเงื่อนไขการออกใบรับรองสำหรับสินค้าเกษตรที่มีกฎกระทรวงกำหนดให้เป็นมาตรฐานบังคับที่ออกตามมาตรา๒๘ มาใช้บังคับกับการออกใบรับรองสำหรับสินค้าเกษตรที่มีประกาศกำหนดมาตรฐานทั่วไปโดยอนุโลมข้อ๖ คำขอรับใบรับรองมาตรฐานสินค้าเกษตรที่ได้ยื่นไว้ตามกฎกระทรวงกำหนดหลักเกณฑ์ วิธีการและเงื่อนไขการตรวจสอบและรับรองมาตรฐานสินค้าเกษตร พ.ศ. ๒๕๕๓ ก่อนวันที่กฎกระทรวงนี้ใช้บังคับและยังอยู่ระหว่างการตรวจสอบของผู้ประกอบการตรวจสอบมาตรฐานให้ถือว่าเป็นคำขอที่ได้ยื่นตามกฎกระทรวงนี้โดยอนุโลมให้ไว้ณ วันที่ ๒๑ กุมภาพันธ์ พ.ศ. ๒๕๖๓ประภัตรโพธสุธนรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณ์หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๒๗ วรรคสอง และมาตรา ๓๑ วรรคสอง แห่งพระราชบัญญัติมาตรฐานสินค้าเกษตรพ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติมาตรฐานสินค้าเกษตร (ฉบับที่ ๓) พ.ศ. ๒๕๖๑ บัญญัติให้การขอรับการตรวจสอบและรับรองและการตรวจสอบและรับรองมาตรฐานสำหรับสินค้าเกษตรที่มีกฎกระทรวงกำหนดมาตรฐานบังคับและสินค้าเกษตรที่มีประกาศกำหนดมาตรฐานทั่วไปเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้พัชรภรณ์/จัดทำ๓๐ ตุลาคม๒๕๖๓สุภาทิพย์/ตรวจ๑๑พฤศจิกายน ๒๕๖๓[๑] ราชกิจจานุเบกษาเล่ม ๑๓๗/ตอนที่ ๒๐ ก/หน้า ๑/๑๓ มีนาคม ๒๕๖๓